
ANEXA nr. 2
la HCL nr. _________
[bookmark: _Hlk232418847]privind concesionarea prin licitație publică a unui teren în suprafață de 1455 mp, aparținând domeniului public al Municipiului Satu Mare, situat în intravilanul municipiului, la intersecția străzii Careiului cu b-dul Cloșca

STUDIU DE OPORTUNITATE
concesionarea prin licitație publică a unui teren în suprafață de 1455 mp, aparținând domeniului public al Municipiului Satu Mare, situat în intravilanul municipiului, la intersecția străzii Careiului cu b-dul Cloșca
	a)	descrierea şi identificarea bunului care urmează să fie concesionat;
	Terenul propus pentru concesionare prin licitație publică, în suprafață de 1455 mp, aparține domeniului public al municipiului Satu Mare, fiind situat în intravilanul municipiului la intersecția străzii Careiului cu B-dul Cloșca.
	Conform Certificatului de urbanism nr.492/16.06.2026, regimul tehnic cuprinde dezlipirea imobilului identificat prin CF nr. 185751 Satu Mare, nr. cad.185751 în două loturi, conform planului de amplasament și delimitare a imobilului cu propunere de dezlipire întocmite de ing. Uglean Ionuț-Nicușor. Loturile rezultate, denumite Lot 1– nr. cad. 194170 în suprafață de 1455 mp și Lot.2 – nr. cad. 194171 în suprafață de 1745 mp aparțin domeniului public al Municipiului Satu Mare – fiind reprezentate de alei, parcări și zone verzi-Cartier ”Micro 14”.
	Utilizări admise:
· instituții și servicii
· destinația: restaurant de tip drive trough, drive lane
· Amenajări aferente: parcări, terasă și căi de acces 

Condiții de Autorizare și Referințe Arhitecturale
Documentația tehnică (piese scrise și desenate) se va întocmi în conformitate cu reglementările urbanistice în vigoare.
Soluția arhitecturală va respecta următoarele referințe:
Regim de înălțime admis: P-P+2E
Procent maxim de ocupare a terenului: POT = 50% 
Coeficient maxim de utilizare a terenului: CUT = 1,5;
Înălțimea maximă admisibilă a clădirilor 12,50 m.
Amplasarea clădirilor față de aliniament la str. Careiului: în aliniament cu imobilul de locuit P+10 existent cu posibilitatea depășirii acestuia cu fațade dantelate perimetrale volumului clădirii (cu caracter decorativ și publicitar).
Amplasarea clădirilor față de aliniament față de vecinătăți: H/2 din înălțime pentru parcelele libere și H pentru blocul de locuit P+10.
Amplasarea clădirilor față de aliniament față de vecinătăți: în aliniament cu imobilele de locuit P+4. 
b)	motivele de ordin economic, financiar, social şi de mediu, care justifică realizarea concesiunii;
Concesionarea terenului sus-menționat este justificată de următoarele motive de ordin legislativ, economico-financiar, social și de mediu:
1. Motivația pentru componenta legislativă
	Prevederile art. 129, alin. 2, lit. „c” din Ordonanța de Urgență nr. 57/2019 privind Codul Administrativ, potrivit cărora Consiliul Local hotărăște ca bunurile ce aparțin domeniului public sau privat de interes local să fie date în administrarea regiilor autonome și instituțiilor publice, să fie concesionate ori să fie închiriate;
	Prevederile art. art.319 alin.(2) din Legea nr. 169/2026 privind Codul amenajării teritoriului, urbanismului şi construcțiilor, potrivit cărora: „Terenurile aparținând domeniului public al statului sau al unităților administrativ-teritoriale se pot concesiona numai în vederea realizării de construcții sau de obiective de uz şi/sau de interes public, cu respectarea documentațiilor de urbanism aprobate potrivit legii.”
	Prevederile Hotărârii Consiliului Local al Municipiului Satu Mare nr. 332/18.12.2025 privind aprobarea demarării procedurii în vederea concesionării prin licitație publică, a unei suprafețe de 1455 mp, din imobilul teren identificat cu nr. cadastral 185751 Satu Mare, situat în Satu Mare, la intersecția străzii Careiului cu b-dul Cloșca.
2. Motivația pentru componenta financiară
	Principalele avantaje ale concesionării terenului sunt următoarele:
	Concesionarul va acoperi în întregime costurile de întreținere și exploatare a construcției care o va executa și a terenului concesionat;
	Concesionarul va achita autorității concedente, contravaloarea utilizării terenului, prin achitarea redevenței, pe tot parcursul derulării contractului de concesiune;
	Concesionarea transferă întreaga responsabilitate pentru modul de gestionare a terenului în sarcina concesionarului (inclusiv obligațiile de mediu).
 
3. Motivația pentru componenta de mediu
	Concesionarul va avea obligația, prin contractul de concesiune, să respecte întreaga legislație în vigoare privind protecția mediului. Contractul de concesiune transferă responsabilitatea viitorului concesionar cu privire la respectarea clauzelor de mediu, printre care cele mai importante sunt:
· 	Luarea tuturor măsurilor necesare pentru diminuarea și evitarea poluării solului și a apei subterane, prevenind efectele negative asupra sănătății populație
· 	Utilizarea durabilă a resurselor naturale;
·      Gestionarea eficientă a deșeurilor și menținerea cu strictețe a condițiilor de igienă cerute de reglementările legale în vigoare.

c)	nivelul minim al redevenței;
[bookmark: _Hlk241675159]	Concesionarul va plăti autorității administrației publice locale o redevență anuală. Nivelul acesteia va fi stabilit în funcție de prețul adjudecat la licitație, pornind de la prețul de pornire al licitației de 7,12 euro/mp/an, respectiv 10.359,60 euro/an, echivalentul în lei la cursul BNR din ziua publicării anunțului.

d)	durata estimată a concesiunii;
· Durata concesiunii va fi de 25 (douăzeci și cinci) de ani începând cu data semnării contractului de concesiune.
· Durata concesiunii poate fi prelungită, cu o perioadă cel mult egală cu 1/2 (jumătate) din perioada inițială, în condițiile stabilite de concedent, fără a se putea depăși perioada maximă de 49 de ani.
· Subconcesionarea este interzisă.
e)	termenele previzibile pentru realizarea procedurii de concesionare;
	Procedura de concesionare se va desfășura cu respectarea prevederilor OUG nr. 57/2019 privind Codul Administrativ, conform următorului calendar estimativ:
1. Publicarea anunțului de licitație după aprobarea documentației prin hotărârea consiliului local.
2. Perioada de asigurare a accesului la documentația de atribuire: de la data publicării anunțului până la data limită de depunere a ofertelor.
3. Perioada de depunere a ofertelor: 20 de zile calendaristice de la data publicării anunțului în Monitorul Oficial al României.
4. Ședința de deschidere a ofertelor: în a doua zi lucrătoare consecutivă expirării termenului-limită de depunere a ofertelor.
5. Evaluarea ofertelor și întocmirea Raportului procedurii: comisia de evaluare întocmește, în termen de o zi lucrătoare, un raport pe care îl transmite concedentului.
6. Comunicarea rezultatului licitației: maximum 3 zile lucrătoare de la aprobarea Raportului procedurii.
7. Publicarea anunțului de atribuire a contractului în Monitorul Oficial: 20 de zile.
8. Semnarea contractului de concesiune: în termen de maximum 20 de zile de la data informării ofertanților cu privire la decizia de atribuire a contractului de concesiune, f)	avizul obligatoriu al Administraţiei Naţionale a Rezervelor de Stat şi Probleme Speciale şi al Statului Major General privind încadrarea obiectului concesiunii în infrastructura sistemului naţional de apărare, după caz;
	Avizul nr. nr. 3511/21.09.2026 emis de Administrația Națională a Rezervelor de Stat și Probleme Speciale, din care rezultă că bunul proprietate publică ce face obiectul  concesiunii nu se încadrează în infrastructura sistemului național de apărare, urmând a se primi și avizul Statului Major General.

